wannaphong/clean_thaiwikipedia huggingface dataset:
# จาง เสฺว่อิ๋ง
(; ; เกิด 18 มิถุนายน พ.ศ. 2540) เป็นนักแสดงชาวจีน เข้าสู่วงการจากการแสดงตั้งแต่เด็ก แสดงซีรีส์มามากมายหลายเรื่อง และเรื่องที่ทำให้เธอเป็นที่รู้จักในวงกว้างคือ ซีรีส์จีนเรื่อง ชายาไร้ใจ  (白发王妃; Princess Silver) ที่ออกอากาศในปี ค.ศ. 2019

 ผลงานการแสดง 

 ละคร 
+ปีชื่ออังกฤษ / ไทยชื่อจีนตัวละครบทบาทหมายเหตุFaith Makes Great理想照耀中国伍仲文นักแสดงนำซีรีส์ชุดพิเศษเพื่อเฉลิมฉลองครบรอบ 100 ปี
การก่อตั้งพรรคคอมมิวนิสต์จีนGo Beach Volleyball Girls燃！沙排少女หลี่กั่วตัวนางเอกรอออกอากาศNi De Ming Zi Wo De Xing Shi你的名字我的姓氏เหลียนซินนางเอกรอออกอากาศ2019Hot Blooded Youth
คนเดือดเลือดร้อน热血少年เฮ่อหงอีนางเอกซับไทย ทาง iQIYI ThailandPrincess Silver
คําสาปรักชายาผมขาว白发王妃องค์หญิงหรงเล่อ 
/ หม่านเยานางเอกพากษ์ไทย และ ซับไทย ทาง MONOMAX 2018Summer's Desire
รักท่ามกลางฤดูร้อน泡沫之夏อิ่นเซี่ยโม่นางเอกBraveness Of The Ming
พยัคฆราชซ่อนเล็บ锦衣夜行ซุนเมี่ยวเกอนักแสดงรองรอออกอากาศ2017When We Were Young青春最好时ชูอินอินนางเอก2016My Step Father is a Hero我的继父是偶像คังนีนักแสดงรองPromise of migratory birds
15 ปี ที่รักกัน十五年等待候鸟หานอี่เฉินนักแสดงรองLegend of Nine Tails Fox
ตำนานรักจิ้งจอกสวรรค์青丘狐传说เวิงหงถิงนักแสดงประกอบออกอากาศในไทย ทางช่อง 32015Ban Shu Legend
ยอดหญิง ปันซู班淑传奇หลิวเยี่ยนนักแสดงรองYunge from the Desert
หยุนเกอ ลิขิตรักทะเลทราย大汉情缘之云中歌โม่ฉานักแสดงประกอบออกอากาศในไทย ทางช่อง 7Tornado girl
สาวน้อยสลาตัน旋风少女หลี่เอินเชี่ยวนักแสดงประกอบออกอากาศในไทย ทางช่อง 3Ancient mirror古镜สือจิงบทรอง2014The Condor Heros
มังกรหยก ศึกอภินิหารเจ้าอินทรี 2014神雕侠侣ก๊วยเซียงบทรองออกอากาศในไทย ทางช่อง 72013 -穿越烽火线เสี่ยวอิงนักแสดงประกอบSwordsman
กระบี่เย้ยยุทธจักร笑傲江湖เหล่าปู้สื่อนักแสดงประกอบ2012In Love with Power
จอมนางไร้น้ำตา美人无泪ต่งเอ้อหว่านหนิง
/ อิงจวิ้นนักแสดงสมทบ2011 -以母亲的名义ถิงถิงนักแสดงเด็ก -80后的儿子50后的爸เฉินเยี่ยน -风车เสี่ยวตานหงA Cheng创世纪风云之阿诚เสี่ยวจิ้งอี2010 -新安家族หลัวซือCapture the goddess女神捕หรูอี้จอมนางชิงบัลลังก์美人心计องค์หญิงกวนเถาตอนเด็ก2009Love Blooming爱·盛开幼兰 -爸爸天亮叫我妞儿Lurk潜伏เด็กRose Martial World  กุหลาบยุทธจักร玫瑰江湖เด็ก -疯丫头西西2008 -红海棠小芡实Paladins in Troubled Times大唐游侠传花儿Founding Emperor Of Ming Dynasty朱元璋青儿The Legend of conder heroes
มังกรหยก 2008射雕英雄传เด็ก -大明奇才小姑 -宁为女人月白2007 -大人物思思 -船政风云小阿香The Legend and the Hero
ศึกเทพสวรรค์ บัลลังก์มังกร封神榜之凤鸣岐山彩云ออกอากาศในไทย ทางช่อง 3Powder purple ink粉墨王侯菊儿 -大剧院小徐英2006 -杨乃武与小白菜小白菜 -红孩儿小龙女 -功夫状元小丫2005fugui福贵小凤霞The new strange stories
โปเยโปโลเย เย้ยฟ้าแล้วก็ท้า ภาคพิสดาร新聊斋志异小翠Hero During Yongle Period永乐英雄儿女เด็ก2004 -281封信朵朵

 ภาพยนตร์ 
+ปีชื่ออังกฤษ / ไทยชื่อจีนตัวละครบทบาทหมาบเหตุ2018Einstein and Einstein狗十三李玩นางเอก2016When I Become You当我成为你苏乔乔นางเอกDream Journey 大梦西游夭夭นักแสดงรองfootball dream追球谷晴晴นางเอก2015Songs From Battlefield穿越硝烟的歌声客串นักแสดงประกอบLOVERS&MOVIES爱我就陪我看电影丝雨นักแสดงประกอบ2014The Great Love of A Policewoman片警妈妈张玉苗นักแสดงประกอบ2012Time Flies Soundlessly岁月无声多多นักแสดงเด็ก2011Daughter女儿小凤นักแสดงเด็ก2007Flower And Chess花与棋小梅นักแสดงเด็ก2006Fearless, Jet Li's Fearless
จอมคนผงาดโลก霍元甲เด็กนักแสดงเด็ก
# เฮียกไก ซูกัง
เฮียกไก ซูกัง  เป็นม้วนภาพในยุคเอโดะที่วาดโดยซาวากิ ซูอูชิ โดยทำเสร็จใน ค.ศ. 1737 และภาพเหล่านี้มีอิทธิพลอย่างลึกซึ้งต่อภาพ โยไก ในญี่ปุ่นเป็นเวลาหลายชั่วรุ่น

ภาพ 

ดูเพิ่ม
รายชื่อสิ่งมีชีวิตในตำนานจากประเทศญี่ปุ่น
# เกเร
เกเร  เป็นเทศบาลในแคว้นนูแวลากีแตน ประเทศฝรั่งเศส ตั้งอยู่ทางใต้ของกรุงปารีสราว 400 กิโลเมตร

แหล่งข้อมูลอื่น
# อาสนวิหารพระหฤทัย (นิวเดลี)
อาสนวิหารพระหฤทัย  เป็นอาสนวิหารโรมันคาทอลิกจารีตละตินในนิวเดลี เมืองหลวงของประเทศอินเดีย เป็นหนึ่งในคริสต์ศาสนสถานที่เก่าแก่ที่สุดในนิวเดลี พื้นที่รวมของอาสนวิหารพระหฤทัย, โรงเรียนเซนต์โกลัมบา และโรงเรียนคอนเวนต์พระเยซูและพระแม่มารี รวมเป็นพื้นที่ 14 เอเคอร์ และตั้งอยู่บริเวณปลายทิศใต้ของถนนภาอีวีระ สิงห์ มรรค (Bhai Vir Singh Marg Road) ในย่านคอนน็อตเพลสของนิวเดลี อาสนวิหารตั้งอยู่ถัดจากคุรุทวาราบังคลาสาหิบ และใกล้กับอาคารสำนักงานไปรษณีย์กลางของไปรษณีย์อินเดีย สร้างขึ้นในสมัยอังกฤษปกครอง ออกแบบโดยรอเบิร์ท ทอร์ รัสเซิลล์

โบสถ์นี้เดิมคุณพ่อลูค บาทหลวงคณะฟรันซิสกัน ให้สร้างขึ้น ต่อมาพระคุณเจ้า ดร. อี. วันนี (E. Vanni) อาร์ชบิชอปแห่งอัคระวางศิลาฤกษ์ในปี 1929 และเริ่มต้นการก่อสร้างในปี 1930 เซอร์อานธอนี เดอ เมลโล เป็นผู้บริจาคมอบแท่นบูชาหลักของโบสถ์ สร้างขึ้นจากหินอ่อนบริสุทธิ์, อาร์ชบิชอปแห่งอัคระบริจาคมอบระฆัง, เสื้อคลุม และเฟอร์นิเจอร์แท่นบูชา และโครงการได้รับการสนับสนุนด้านทุนทรัพย์โดยเจ้าพนักงานของจักรวรรดิอังกฤษ
# อาสนวิหารนักบุญเกรกอรี ผู้ให้ความกระจ่าง (เยเรวาน)
อาสนวิหารนักบุญเกรกอรี ผู้ให้ความกระจ่าง (, Surb Grigor Lusavorich mayr yekeghetsi,) หรือรู้จักในขื่อ อาสนวิหารเยเรวาน   เป็นอาสนวิหารที่ใหญ่ที่สุดของคริสตจักรอัครสาวกอาร์มีเนีย ตั้งอยู่ในอำเภอเกนโตรน (เขตกลาง) ของเยเรวาน เมืองหลวงของประเทศอาร์มีเนีย และเป็นหนึ่งในสิ่งก่อสร้างทางศาสนาที่ใหญ่ที่สุดในภูมิภาคคอเคซัสใต้ควบคู่ไปกับอาสนวิหารตรีเอกภาพศักดิ์สิทธิ์แห่งทบิซิลี อาสนวิหารนักบุญเกรกอรี ผู้ให้ความกระจ่าง ตั้งอยู่ติดกับสถานีรถไฟใต้ดินนายพลอานดรานิก

อาสนวิหารก่อสร้างขึ้นโดยการริเริ่มของคาทอลิโกส วาซเกนที่หนึ่ง และเริ่มก่อสร้างในวันที่ 7 เมษายน 1997 ที่ซึ่งมีการประกอบพิธีเจิมการก่อสร้างโดยคาธอลิโกส กาเรกินที่หนึ่งhttp://asbarez.com/42657/louise-simone-and-richard-manougian-donate-2-million-to-yerevan-cathedral-project/ Louise Simone and Richard Manougian Donate $2 Million to Yerevan Cathedral Project พิธีอุทิศอาสนวิหารแด่พระเจ้ามีขึ้นในวันที่ 23 กันยายน 2001 เนื่องในวาระครบรอบ 1700 ปีแห่งรับศาสนาคริสต์เป็นศาสนาประจำรัฐของประเทศอาร์มีเนีย 

ภายในอาสนวิหารประดิษฐานเรลิกของนักบุญเกรกอรี ผู้ให้ความกระจ่าง และพระศพของพระองค์ซึ่งได้รับมาจากเมืองเนเปิลส์ ประเทศอิตาลี และสมเด็จพระสันตะปาปายอห์น ปอลที่ 2 ได้เสด็จเยี่ยมอาสนวิหารนี้ไม่นานหลังพิธีอุทิศอาสนวิหารแก่พระเจ้าhttps://www.vatican.va/content/john-paul-ii/en/homilies/2001/documents/hf_jp-ii_hom_20010926_yerevan-st-gregory.html APOSTOLIC VOYAGE IN ARMENIA, ECUMENICAL CELEBRATION, HOMILY OF JOHN PAUL II. Cathedral of St. Gregory the Illuminator, Yerevan, 26 September 2001

 สถาปัตยกรรม 
อาสนวิหารหลักประกอบด้วยโบสถ์ย่อยสามหลัง ได้แก่ อาสนวิหารหรือโบสถ์หลัก มีที่นั่ง 1700 ที่, โบสถ์นักบุญตีรีดาเตสเดอะคิง และโบสถ์นักบุญอัชเคนเดอะควีน (ทั้งสองหลังมีที่นั่ง 150 ที่) โดยนักบุญสองท่านนี้เป็นผู้อุปการะสำคัญของนักบุญเกรกอรีที่มีส่วนช่วยให้ศาสนาคริสต์เป็นศาสนาประจำรัฐของประเทศอาร์มีเนีย หอระฆัง (ซึ่งมีซุ้มประตูกว่า 30 บาน) และสนามหญ้า ตั้งอยู่บริเวณทางเข้าอาสนวิหาร ห้องโถงรับรองและกิจกรรมที่เกี่ยวข้องกับศาสนาคริสต์ ตั้งอยู่ที่ชั้นล่างของโบสถ์หลัก

พื้นที่อาสนวิหารทั้งหมดคือ 3,822 ตารางเมตร ความสูงของอาสนวิหารนับจากพื้นจนถึงยอดไม้กางเขนคือ 54 เมตร

โบสถ์หลักของอาสนวิหารสร้างขึ้นด้วยเงินบริจาคของริชาร์ด อเล็กซานเดอร์ มานูเกียน และหลุยส์ มานูเกียน ซิโมเน เพื่ออุทิศให้แก่อเล็กซ์ มานูเกียน บิดาของเขา ผู้ใจบุญและเป็นอดีตประธานสหภาพนักบุญอาร์มีเนีย และภรรยาของเขาอย่างมารี มานูเกียน นอกจากนี้ โบสถ์อีกสองแห่งยังก่อสร้างด้วยเงินบริจาคของนาซารืและอาร์เตมิส นาซาเรียน และเควอร์ก และลินดา เควอร์เกียน ในขณะที่หอระฆัง สร้างด้วยเงินบริจาคของเอดูอาร์โด เออร์เนเกียน

 ระเบียงภาพ
# กามีย์ ฌอร์ด็อง
กามีย์ ฌอร์ด็อง  เป็นนักคณิตศาสตร์ชาวฝรั่งเศส มีชื่อเสียงจากการเป็นหนึ่งในผู้วางรากฐานทฤษฎีกรุป ตลอดจนเป็นผู้คิดค้นทฤษฎีเส้นโค้งฌอร์ด็อง, รูปแบบบัญญัติฌอร์ด็อง, เมทริกซ์ฌอร์ด็อง เป็นต้น

แหล่งข้อมูลอื่น
# เอดัวร์ ลูว์กา
ฟร็องซัว เอดัวร์ อานาตอล ลูว์กา  เป็นนักคณิตศาสตร์ชาวฝรั่งเศส มีชื่อเสียงจากการศึกษาลำดับฟีโบนัชชี และเป็นผู้คิดค้นเกมหอคอยฮานอย เขาจบการศึกษาจาก เอกอลนอร์มาลซูว์เปรีเยอร์ และทำงานที่หอดูดาวปารีส และต่อมาเป็นอาจารย์ที่วิทยาลัยแซ็ง-ลูยกับวิทยาลัยชาร์เลอมาญในกรุงปารีส นอกจากนี้เขายังเคยเป็นนายทหารปืนใหญ่ในสงครามฝรั่งเศส-ปรัสเซีย โดยทำหน้าที่คำนวณวิถีกระสุนปืนใหญ่
# วัดยอดพระพิมล
วัดยอดพระพิมล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านวัดยอดพระพิมล ตำบลขุนศรี อำเภอไทรน้อย จังหวัดนนทบุรี

วัดยอดพระพิมลตั้งวัดเมื่อ พ.ศ. 2459 เดิมชื่อ วัดสุคนธาราม ชาวบ้านเรียกว่า วัดคลองตัน บริเวณที่สร้างวัดนี้เดิมเป็นป่า ต่อมาชาวบ้านไร่จังหวัดสมุทรสาครได้มาจับจองที่ดินและสร้างวัดขึ้น ได้รับการปรับปรุงสร้างเพิ่มเติมจนเจริญขึ้นมาตามลำดับ ต่อมาได้เปลี่ยนเป็น "วัดยอดพระพิมล" ตามนามท้องที่ตั้งวัด วัดได้รับพระราชทานวิสุงคามสีมาเมื่อวันที่ 16 มกราคม พ.ศ. 2518 ปัจจุบันมีพระครูนนทสีลวิมล (ถมยา เขมทตฺโต) เป็นเจ้าอาวาส

อาคารเสนาสนะได้แก่ อุโบสถกว้าง 8 เมตร ยาว 12 เมตร สร้างเสร็จเมื่อ พ.ศ. 2524 ลักษณะเป็นทรงไทยเสริมด้วยคอนกรีดเสริมเหล็ก มีช่อใบระกา หางหงส์ หน้าบัน ซุ้มประตูหน้าต่างศิลปะลวดลาย ภายในอุโบสถประดิษฐานพระประธานนามว่า พระพุทธพิมลชัย เป็นพระพุทธรูปปางมารวิชัย เนื้อศิลาแดง ศิลปะสมัยอู่ทอง นอกจากนี้ยังมีพระพุทธรูปปางต่าง ๆ จำนวน 3 องค์ คือพระมหามาลัยเถระ พระพุทธศิลาขาว และหลวงพ่อพุทธฉันทนา อาคารเสนาสนะอื่น ๆ ได้แก่ กุฏิสงฆ์จำนวน 1 หลัง หอสวดมนต์ ศาลาการเปรียญ และหอระฆัง
# ปวงตาปิทร์
ปวงตาปิทร์ (,), ปวงตาปิต (,) หรือเรียกสั้น ๆ ว่า ลาปวงต์ (,) เป็นเมืองใหญ่สุดในกัวเดอลุป แคว้นโพ้นทะเลของประเทศฝรั่งเศสในมหาสมุทรแอตแลนติก

ปวงตาปิทร์ไม่ใช่ศูนย์กลางบริหารของแคว้นกัวเดอลุป แต่ถือเป็นเมืองใหญ่สุดและเป็นศูนย์กลางเศรษฐกิจของแคว้นกัวเดอลุป ใน ค.ศ. 2017 มีประชากรประมาณ 307,237 คนอาศัยอยู่ในเขตเมืองและปริมณฑลปวงตาปิทร์Aire urbaine 2010 de Pointe-à-Pitre - Les Abymes (9A1), INSEE ท่าอากาศยานปวงตาปิทร์ถือเป็นท่าอากาศยานหลักของแคว้นกัวเดอลุป

ภูมิอากาศ
# ริชาร์ด เครนนา
ริชาร์ด ดอนัลด์ เครนนา (30 พฤศจิกายน ค.ศ. 1926 - 17 มกราคม ค.ศ. 2003) เป็นชาวอเมริกันที่เป็นนักแสดงภาพยนตร์ โทรทัศน์ และวิทยุ และผู้กำกับรายการโทรทัศน์

เครนนาได้เข้าร่วมแสดงในภาพยนตร์ เช่น The Sand Pebbles, Wait Until Dark, Un Flic, Body Heat, the first three Rambo films, Hot Shots! Part Deux, และ The Flamingo Kid. ความสำเร็จครั้งแรกของเครนนาได้เกิดขึ้นในรายการวิทยุ ค.ศ.1948 ในฐานะนักเรียนไฮสคูลที่มีชื่อว่า "Walter Denton" ร่วมแสดงกับ Eve Arden และ Gale Gordon ในซีรเครือข่าย CBS Our Miss Brooks. เครนนายังคงดำเนินต่อไปในด้วยการแสดงตลกที่ยาวนานในปี ค.ศ. 1952 จนเข้าสู่รายการโทรทัศน์. นอกจากนี้เขายังมีบทบาทในฐานะ "ลุค แมคคอย์" ใน ABC, และต่อมาเป็น CBS, ซีรีย์โทรทัศน์, The Real McCoys (1957–63).
# พรปวีณ์ ช่อชูวงศ์
พรปวีณ์ ช่อชูวงศ์ (22 มกราคม พ.ศ. 2541 –) เป็นนักแบดมินตันชาวไทย ชื่อเล่นหมิว เธอเป็นผู้ชนะรางวัลเหรียญเงินประเภทหญิงเดี่ยวจากการแข่งแบดมินตันเยาวชนชิงแชมป์เอเชีย 2015 และแบดมินตันเยาวชนชิงแชมป์โลก 2016 นอกจากนี้ เธอยังเป็นส่วนหนึ่งของทีมไทยที่ชนะการแข่งกีฬาแบดมินตันในซีเกมส์ 2017 และ 2019 พรปวีณ์คว้าแชมป์เวิลด์ทัวร์ครั้งแรกในรายการสเปนมาสเตอส์ 2020 โดยเป็นฝ่ายชนะแชมป์โอลิมปิกอย่างกาโรลินา มาริน ในรอบชิงชนะเลิศ

 ความสำเร็จ 

 ซีเกมส์ 
หญิงเดี่ยว
 พ.ศ. สถานที่ ฝ่ายตรงข้าม คะแนน ผล 2560 อาเซียตาอารีนา กัวลาลัมเปอร์ ประเทศมาเลเซีย  อู๋ จิ่นเวย 9–21, 21–10, 18–21 ทองแดง ทองแดง 2562 ศูนย์กีฬามันทินลูปา เมโทรมะนิลา ประเทศฟิลิปปินส์  รูเซลลี ฮาร์ตาวัน 16–21, 21–10, 18–21 ทองแดง ทองแดง

 แบดมินตันเยาวชนชิงแชมป์โลก 
เยาวชนหญิงเดี่ยว
 พ.ศ. สถานที่ ฝ่ายตรงข้าม คะแนน ผล 2559 บิลบาโออารีนา บิลบาโอ ประเทศสเปน  เฉิน อวี่เฟย 14–21, 17–21 เงิน เงิน

 เยาวชนชิงแชมป์เอเชีย 
เยาวชนหญิงเดี่ยว
 พ.ศ. สถานที่ ฝ่ายตรงข้าม คะแนน ผล 2558 ศูนย์ฝึกแบดมินตันและวิทยาศาสตร์การกีฬา กรุงเทพมหานคร ประเทศไทย  เหอ ปิงเจียว 16–21, 17–21 เงิน เงิน

 บีดับเบิลยูเอฟ เวิลด์ทัวร์ (ชนะเลิศ 3 รายการ, รองชนะเลิศ 4 รายการ) 
บีดับเบิลยูเอฟ เวิลด์ทัวร์ ซึ่งประกาศเมื่อวันที่ 19 มีนาคม พ.ศ. 2560 และดำเนินการในปี พ.ศ. 2561 เป็นการแข่งขันแบดมินตันชั้นยอด ซึ่งได้รับการอนุมัติโดยสหพันธ์แบดมินตันโลก (BWF) ทั้งนี้ บีดับเบิลยูเอฟ เวิลด์ทัวร์แบ่งออกเป็นหกระดับ ได้แก่ เวิลด์ทัวร์ไฟนอลส์, ซูเปอร์ 1000, ซูเปอร์ 750, ซูเปอร์ 500, ซูเปอร์ 300 (ส่วนหนึ่งของเอชเอสบีซี เวิลด์ทัวร์) และบีดับเบิลยูเอฟ ทัวร์ซูเปอร์ 100

หญิงเดี่ยว
 พ.ศ. ทัวร์นาเมนต์ ระดับ ฝ่ายตรงข้าม คะแนน ผล 2561 ไทยแลนด์ มาสเตอร์ส ซูเปอร์ 300  ณิชชาอร จินดาพล 11–21, 18–21  รองชนะเลิศ 2563 สเปนมาสเตอส์ ซูเปอร์ 300  กาโรลินา มาริน 11–21, 21–16, 21–18  ชนะเลิศ 2564 ออลอิงแลนด์โอเพน ซูเปอร์ 1000  โนโซมิ โอกูฮาระ 12–21, 16–21  รองชนะเลิศ 2565 โคเรียโอเพน ซูเปอร์ 500  An Se-young 17–21, 18–21  รองชนะเลิศ 2566 สวิสโอเพน ซูเปอร์ 300  Mia Blichfeldt 21–16, 21–18  ชนะเลิศ 2568 อินเดียโอเพน ซูเปอร์ 750  An Se-young 12–21, 9–21  รองชนะเลิศ 2568ไทยแลนด์ มาสเตอร์สซูเปอร์ 300 โกมัง อายู คาห์ยา เดวี18–21, 21–16, 21–13 ชนะเลิศ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔, เล่ม ๑๓๙ ตอนพิเศษ ๒ ข หน้า ๒๖, ๑๔ กุมภาพันธ์ ๒๕๖๕
# ซาอิด เบนรามา
มุฮัมมัด ซาอิด เบนรามา (เกิดวันที่ 10 สิงหาคม ค.ศ. 1995) เป็นนักฟุตบอลชาวแอลจีเรียที่เล่นในตำแหน่งปีกให้กับเวสต์แฮมยูไนเต็ดในพรีเมียร์ลีก และทีมชาติแอลจีเรีย

เบนรามาเริ่มต้นอาชีพกับสโมสรนิส ก่อนที่จะถูกปล่อยยืมตัวให้กับ Angers, Gazélec Ajaccio และ Châteauroux ต่อมาเขาย้ายไปเบรนต์ฟอร์ดในอีเอฟแอลแชมเปียนชิปเมื่อ ค.ศ. 2018 เขายิง 27 ประตูจากการลงเล่นให้กับเบรนต์ฟอร์ด 83 นัด

ในวันที่ 16 ตุลาคม ค.ศ. 2020 เบนรามาย้ายร่วมเวสต์แฮมยูไนเต็ดในพรีเมียร์ลีกด้วยสัญญายืมตัวหนึ่งฤดูกาล พร้อมทางเลือกในการซื้อขาด ต่อมาในวันที่ 29 มกราคม ค.ศ. 2021 สัญญายืมตัวสิ้นสุดเนื่องจากเวสต์แฮมเซ็นสัญญาเขาแบบถาวร โดยจ่ายค่าตัว 25 ล้านปอนด์ พร้อมส่วนเพิ่มอีก 5 ล้านปอนด์ ทำให้เขากลายเป็นผู้เล่นที่มีค่าตัวแพงเป็นอันดับที่สามของสโมสร รองจากเซบัสเตียง อาแลร์ และเฟลีปี อังเดร์ซง

 เกียรติประวัติ 
รางวัลส่วนตัว
 ผู้เล่นยอดเยี่ยมประจำเดือนของพีเอฟเอ: มกราคม 2020
 ผู้เล่นยอดเยี่ยมประจำเดือนของอีเอฟแอลแชมเปียนชิป: กรกฎาคม 2020
 ผู้เล่นยอดเยี่ยมแห่งปีของเบรนต์ฟอร์ด: 2019–20
 ทีมยอดเยี่ยมแห่งปีของพีเอฟเอ แชมเปียนชิป: 2019–20
# ชัยวัฒน์ ทรัพย์รวงทอง
ชัยวัฒน์ ทรัพย์รวงทอง (31 มีนาคม พ.ศ. 2497 – 4 ตุลาคม พ.ศ. 2566) อดีตสมาชิกสภาผู้แทนราษฎรจังหวัดชัยนาท 5 สมัย และอดีตที่ปรึกษารัฐมนตรีว่าการกระทรวงสาธารณสุข

 ประวัติ 
ชัยวัฒน์ชัยนาทเดือดรุ่นเก๋าลงสู้ ศึกหนัก'อนุชา-มณเฑียร' เกิดเมื่อวันที่ 31 มีนาคม พ.ศ. 2497 สำเร็จการศึกษาระดับปริญญาตรี ครุศาสตรบัณฑิต จากวิทยาลัยครูพระนคร  และระดับปริญญาโท บริหารธุรกิจมหาบัณฑิต สาขาบริหารธุรกิจ จากมหาวิทยาลัยหอการค้าไทย

ชัยวัฒน์ เสียชีวิตจากภาวะติดเชื้อในกระแสเลือด เมื่อวันที่ 4 ตุลาคม พ.ศ. 2566อาลัย "ชัยวัฒน์ ทรัพย์รวงทอง" อดีต สส.ชัยนาท เสียชีวิตแล้ว สิริอายุรวม 69 ปี

 การทำงาน 
นายชัยวัฒน์ ได้รับเลือกตั้งเป็นสมาชิกสภาผู้แทนราษฎรจังหวัดชัยนาทครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 สังกัดพรรคกิจประชาคม ซึ่งนำโดยนายบุญชู โรจนเสถียร และในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 สังกัดพรรคสามัคคีธรรม ต่อมาได้รับเลือกตั้งสมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สังกัดพรรคเสรีธรรม แต่ในปี พ.ศ. 2539 และ พ.ศ. 2544 ไม่ได้รับเลือกตั้ง

นายชัยวัฒน์ ได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 สังกัดพรรคไทยรักไทย แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 นายชัยวัฒน์ได้คะแนนเป็นอันดับที่ 4 โดยผู้ได้รับเลือกตั้งคือ นันทนา สงฆ์ประชา และมณเฑียร สงฆ์ประชา จากพรรคชาติไทย แต่มาต่อทั้งคู่ได้ใบแดงจาก กกต. ทำให้มีการเลือกตั้งใหม่ ในปี พ.ศ. 2551 ผลปรากฏว่านายชัยวัฒน์ จากพรรคพลังประชาชน ได้รับเลือกตั้งเป็น ส.ส. สมัยที่ 5

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครในนามพรรคเพื่อไทย แต่ไม่ได้รับเลือกตั้ง จากนั้นจึงได้รับแต่งตั้งเป็นที่ปรึกษารัฐมนตรีช่วยว่าการกระทรวงพาณิชย์ (นายภูมิ สาระผล)https://www.soc.go.th/wp-content/uploads/2020/01/v60_06.pdf

ต่อมาได้เข้าร่วมกับพรรคเพื่อธรรม ซึ่งถูกกล่าวถึงว่าเป็นพรรคสำรองของพรรคเพื่อไทย และได้รับแต่งตั้งเป็นเลขาธิการพรรคพบ ‘เพื่อนไทย’ กำลังขอจัดตั้งพรรค ส่วนพรรค ‘เพื่อธรรม’ จดทะเบียนนานแล้ว ในปี พ.ศ. 2557 ถึงปี พ.ศ. 2561 จึงย้ายมาร่วมงานกับพรรคไทยรักษาชาติ และลงสมัครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562รายชื่อผู้สมัคร ส.ส.ชัยนาท เขต 2 แต่พรรคไทยรักษาชาติ ถูกยุบพรรคก่อน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๓๑, ๑๘ ธันวาคม ๒๕๕๑
# นกกินแมลงป่าอกสีน้ำตาล
นกกินแมลงป่าอกสีน้ำตาล หรือ  buff-breasted babbler (Pellorneum tickelli) เป็นสายพันธุ์ของ นก ในวงศ์นกมุ่นรก (Pellorneidae) พบใน บังกลาเทศ กัมพูชา จีน อินเดีย ลาว มาเลเซีย พม่า  ไทย และ เวียดนาม แหล่งที่อยู่ตามธรรมชาติคือป่าชื้นที่ราบ กึ่งเขตร้อนหรือเขตร้อนและป่าดิบเขา

 ลักษณะทางกายภาพ 
ปากบางแหลม หางและขาค่อนข้างยาว รอบตาและหน้าสีเทา ลำตัวด้านบนและลำตัวด้านล่างน้ำตาลเรียบไม่มีลาย คอและท้องขาวหรือแกมน้ำตาลอ่อนกว่าส่วนอื่น อกมีลายขีดจาง ๆ แข้งและตีนสีเนื้อหรือชมพูเข้ม

 พฤติกรรม 
มักมีเสียงร้องที่ไพเราะแหลม 1 จังหวะยาว "วี้ว" และ 2 จังหวะค่อนข้างลากเสียง "วิ-ทวี วิ-ทวี"  หรือ 3 จังหวะ "วิ-ชูวิดวี่ วิดวี่ วิดวี่" แบบเร็ว
นกกินแมลงป่าอกสีน้ำตาลออกหาอาหารใกล้หรือบนพื้นดิน

 การกระจายพันธุ์และที่อยู่อาศัย 
กระจายพันธุ์ในบังคลาเทศ อินเดีย จีน  พม่า ประเทศไทย เวียดนาม กัมพูชา ลาว และมาเลเซีย 
ในประเทศไทยพบในพื้นที่ภาคเหนือตอนล่างและล้านนาตะวันออก ในป่าดิบ ชายป่า ป่าเชิงเขาที่มีพงหนาแน่น ที่ราบถึงความสูง 1,550 เมตร

 อนุกรมวิธาน 
มี 5 ชนิดย่อย ได้แก่

 Pellorneum tickelli tickelli ― ชนิดย่อยหลัก พบในคาบสมุทรมลายูตอนกลาง และพื้นที่ที่ติดกับประเทศไทย
 Pellorneum tickelli garoense ―  กระจายพันธุ์ในอินเดียตะวันออกเฉียงเหนือ (อรุณาจัลประเทศไปบังกลาเทศและมณีปุระ)
 Pellorneum tickelli grisescens ― ในพม่า (แถบเทือกเขาอาระกันโยมา)
 Pellorneum tickelli fulvum ― พบในจีนตอนใต้ (ยูนนานด้านตะวันตกเฉียงใต้) ต่อกับพม่า ประเทศไทย และอินโดจีน
 Pellorneum tickelli annamense ― อาศัยในตอนกลางและใต้ของเวียดนาม จนถึงลาวใต้ (ที่ราบสูงโบลาเวน)
# ตงกว่าน
ตงกว่าน  เป็นนครระดับจังหวัดตั้งอยู่ทางตอนกลางของมณฑลกวางตุ้ง สาธารณรัฐประชาชนจีน เป็นเมืองอุตสาหกรรมที่สำคัญในสามเหลี่ยมปากแม่น้ำเพิร์ล ตงกว่านมีอาณาเขตทางทิศเหนือติดกับกว่างโจว เมืองหลวงของมณฑล ทิศตะวันออกเฉียงเหนือติดกับฮุ่ยโจว ทิศใต้ติดกับเชินเจิ้น และทิศตะวันตกติดกับแม่น้ำเพิร์ล ตงกว่านเป็นส่วนหนึ่งของสามเหลี่ยมปากแม่น้ำเพิร์ล ซึ่งมีผู้อยู่อาศัยกว่า 44.78 ล้านคนจากการสำรวจสำมะโนประชากรปี 2010 ประกอบด้วยนคร 9 แห่ง (รวมมาเก๊า) พื้นที่รวม 

ตงกว่านเป็นที่ตั้งของห้างสรรพสินค้าที่ใหญ่ที่สุดแห่งหนึ่งของโลกอย่าง หัวหนานมอลล์ Utopia, Part 3: The World’s Largest Shopping Mall , August 18, 2009, Retrieved February 9, 2010 แม้ว่านครตงกว่านจะมีลักษณะทางภูมิศาสตร์และวัฒนธรรมกวางตุ้งในรูปแบบเหวย์โถว เช่นเดียวกับวัฒนธรรมแบบฮักกาในเมืองเฟิ่งก่างและเมืองชิงซี (เมืองในตงกว่าน) แต่ประชากรในปัจจุบันส่วนใหญ่พูดภาษาจีนกลางเนื่องจากมีผู้อพยพทางเศรษฐกิจจำนวนมากจากส่วนอื่น ๆ ของจีน นครตงกว่านเป็นที่ตั้งของมหาวิทยาลัยหลายแห่ง ได้แก่ มหาวิทยาลัยวิทยาศาสตร์และเทคโนโลยีกวางตุ้ง มหาวิทยาลัยแพทย์กวางตุ้ง และมหาวิทยาลัยเทคโนโลยีตงกว่าน

 ภูมิศาสตร์ 
ในทางภูมิศาสตร์ ส่วนใหญ่เป็นเนินเขาทางทิศตะวันออกและที่ราบทางตะวันตก โดยมีชายฝั่งยาว  ใจกลางนครตงกว่านอยู่ห่างจากกว่างโจวไปทางเหนือ  ห่างจากเชินเจิ้นไปทางทิศใต้  ห่างจากฮ่องกง  และห่างจากมาเก๊า  ตงกว่านตั้งอยู่กึ่งกลางระเบียงเศรษฐกิจกว่างโจว-เชินเจิ้น ซึ่งเป็นศูนย์กลางการคมนาคมทั้งทางบกและทางทะเล 

thumb|center|720px|ภูเขาเจ้าแม่กวนอิมในตงกว่าน

 เขตการปกครอง 
ตงกว่านเป็นนครระดับจังหวัดในมณฑลกวางตุ้ง มีการแบ่งเขตการปกครองที่ไม่เหมือนกับที่อื่นคือไม่มีเขตการปกครองระดับอำเภอ แต่จะแบ่งออกเป็นเขตการปกครองระดับตำบลโดยตรงซึ่งมีทั้งหมด 32 แห่ง ประกอบด้วย 4 แขวง และ 28 เมือง โดยจัดกลุ่มเขตการปกครองระดับตำบลทั้ง 32 แห่งเป็น 6 เขต
# ชี้ดาบ
ธีรนัย โสตถิปิณฑะ ชื่อเล่น เจม เป็นที่รู้จักในนามปากกา ชี้ดาบ (เกิดวันที่ 25 ตุลาคม 2531) อาชีพนักเขียนอิสระเล่าเรื่องเกี่ยวกับการเดินทาง การสร้างแรงบันดาลใจ และการก้าวผ่านช่วงวัย (Coming of age) ผลงานชิ้นแรกที่เป็นที่รู้จักของชี้ดาบ เป็นเรื่องเกี่ยวกับการไปเป็นนักเรียนแลกเปลี่ยน ชื่อหนังสือว่า "1 ปี กับชีวิตที่ผมอยู่ในอเมริกา"

ชี้ดาบ เป็นนามปากกาที่ผันมาจากชื่อภาษาอังกฤษไม่มีความหมาย ที่เจมเคยใช้เล่นเกมว่า achidahp (อชิแดพ) เมื่อผันตัวเองจากเกรียนเกมมาเขียนหนังสือจึงผันชื่อนี้ให้เป็นภาษาไทย เพราะอยากให้คนจำได้ โดยตัดคำว่า "อา" ไป เพราะกลัวคนอ่านมาถามว่าทำไมต้องเป็นอา เป็นน้าหรือปู่ไม่ได้หรือ สุดท้ายจึงเหลือแค่ ชี้ดาบ

 เกี่ยวกับการเขียน 
เจมส์เขียนหนังสือครั้งแรกลงในเว็บเด็กดี ขณะที่ศึกษาอยู่ชั้นมัธยมศึกษาปีที่หก เพียงเพื่อเป็นการระบายชีวิตที่รันทดตอนไปเป็นนักเรียนแลกเปลี่ยน แต่คนอ่านชอบสำนวนและอารมณ์ในการเล่า เจมจึงได้แรงบันดาลใจในการเขียน และเริ่มตั้งเป้าหมายว่าจะทำให้ออกเป็นหนังสือให้ได้ จนกระทั่งเจ็ดปีต่อมา เรื่องราวนี้ก็ถูกตีพิมพ์ในหนังสือที่ชื่อว่า "1 ปี กับชีวิตที่ผมอยู่ในอเมริกา"

มีตติ้งครั้งแรก กับแฟนคลับหนังสือที่เขาเขียน ที่ ร้านเล่า เชียงใหม่  

ปัจจุบัน มีคอนมูนิตี้เล็กๆ ชื่อ "โรงเรียนชูโล่วิทยาคม" ใน Line 

 ผลงาน 

 ผลงานเขียน 
 สารคดีสั้น "ครอบครัวรถเมล์ โลกใบเล็กของเด็กชายวัน" กับนิตยสารสารคดี (2554)
 สารคดีสั้น "บั้ง ไฟ ฟ้า" สารคดีรางวัลชมเชยในโครงการ "สื่อศิลป์ ดิน น้ำ ป่า" ปี 2 โดยสถานีโทรทัศน์ไทยพีบีเอส (2556)
 1 ปี กับชีวิตที่ผมอยู่ในอเมริกา ซีซัน 1 (2557)
 1 ปี กับชีวิตที่ผมอยู่ในอเมริกา ซีซัน 2 (2558)
 ไปญี่ปุ่นด้วยเงิน 7,000 แต่สุดท้ายหนึ่งแสนก็เกือบไม่พอ (2559)
 ROUTE13 : part one (2560)
พังเรนเจอร์ (2561) รวมเล่มกับนักเขียนท่านอื่น
ROUTE13 : part two (2561)
พังเรนเจอร์ : AGE OF CORONA (2563) รวมเล่มกับนักเขียนท่านอื่น
13 Years After (2565)

 ผลงานที่เรียบเรียง 

 ตามติดชีวิตอินเดีย (2559)
 เนิร์ดคลั่ง แว้นผ่าทวีป (2560)
 เอเลียนในซานฟรานซิสโก (2561)
 ตามติดชีวิตอินเดีย 2 (2562)
 อยุติธรรม เจเนอร์เรชั่น (2564)
 นัตโตะ คนชุ่ยตะลุยญี่ปุ่น (2564)
# แฟแร็นตส์ เนแม็ต (นักปัญจกีฬาสมัยใหม่)
แฟแร็นตส์ เนแม็ต (4 เมษายน ค.ศ. 1936 –) เป็นนักปัญจกีฬาสมัยใหม่และแชมป์โอลิมปิกชาวฮังการี เขาได้รับรางวัลเหรียญทองของประเภทบุคคลในการแข่งโอลิมปิกฤดูร้อน 1960 ที่โรม และยังชนะการแข่งขันประเภททีมกับทีมฮังการี"1960 Summer Olympics – Rome, Italy – Modern Pentathlon" databaseOlympics.com (Retrieved on April 17, 2008)
# ตรูบาดู
ตรูบาดู  หรือ ทรูบาดูร์  คือกวีนักดนตรีที่ประพันธ์คีตกานท์เป็นภาษาอุตซิตาเก่าในสมัยกลางตอนกลาง (ค.ศ. 1100–1350) เนื่องจากคำว่า ตรูบาดู ในทางศัพทมูลวิทยาเป็นเพศชาย จึงมักเรียกตรูบาดูที่เป็นผู้หญิงว่า ตรูไบริตส์

สำนักหรือธรรมเนียมตรูบาดูเริ่มขึ้นในปลายคริสต์ศตวรรษที่ 11 ในอุตซิตานิยอ แต่ต่อมาได้แพร่กระจายไปยังอิตาลีและสเปน ด้วยอิทธิพลจากเหล่าตรูบาดู ขบวนการที่เกี่ยวข้องกันได้เกิดขึ้นทั่วยุโรป เช่น มินเนอซัง ในเยอรมนี, ตรูวาดูริชมู ในกาลิเซียและโปรตุเกส และ ทรูแวร์ ในภาคเหนือของฝรั่งเศส ดันเต อาลีกีเอรี นิยามคีตกานท์ของตรูบาดูว่าเป็น "บันเทิงคดีเชิงวาทศิลป์ ดนตรี และร้อยกรอง"  หลังจากสมัย "คลาสสิก" ในช่วงเปลี่ยนสู่คริสต์ศตวรรษที่ 13 และการฟื้นตัวในช่วงกลางศตวรรษ ศิลปะของตรูบาดูก็เสื่อมลงในคริสต์ศตวรรษที่ 14 และสูญไปในช่วงกาฬมรณะ (ค.ศ. 1348)

เนื้อร้องของตรูบาดูมีแก่นเรื่องหลัก ๆ เกี่ยวกับคุณสมบัติของอัศวินและรักเทิดทูน โดยส่วนใหญ่เป็นแนวอภิปรัชญา พุทธิปัญญา และสูตรสำเร็จ และหลายเนื้อร้องเป็นเรื่องชวนหัวหรือการเสียดสีอย่างหยาบโลน ผลงานของตรูบาดูสามารถแบ่งออกเป็นสามลีลา ได้แก่ ตรูบาแล็ว (เบา), ตรูบาริก (รุ่มรวย) และ ตรูบากลึส (ปิด) ในทำนองเดียวกันนั้นยังแบ่งออกได้เป็นหลายประเภท ประเภทที่ได้รับความนิยมมากที่สุดคือ กันซู แต่ ซีร์เว็นเต็ส และ เต็นซู เป็นที่นิยมโดยเฉพาะในช่วงหลังสมัยคลาสสิก
# ตรูไบริตส์
ตรูไบริตส์  คือกวีนักดนตรีหญิงที่ประพันธ์คีตกานท์เป็นภาษาอุตซิตาเก่าในคริสต์ศตวรรษที่ 12 และ 13 มีความเคลื่อนไหวตั้งแต่ประมาณ ค.ศ. 1170 ถึงประมาณ ค.ศ. 1260Schulman, Jana K. (2002). The Rise of the Medieval World 500–1300. Westport, Conn: Greenwood Publishing Group. pp. 111.  รูป ตรูไบริตส์ เป็นทั้งเอกพจน์และพหูพจน์Elizabeth W. Poe, "Cantairitz e Trobairitz: A Forgotten Attestation of Old Provençal »Trobairitz«," Romanische Forschungen, 114, 2 (2002), pp. 206–215, at 207: "which are correctly used only with flexional endings in all numbers ... trobayritz" (sol per us de parladura en totz los nombres ... trobayritz). Poe, 210, n. 15, notes that "TROBAIRITZ is the same in the singular and plural of all cases".

คำว่า ตรูไบริตส์ ได้รับการพิสูจน์ยืนยันเป็นครั้งแรกในนิยายวีรคติอัศวินเรื่อง ฟลาเม็งกอ ในคริสต์ศตวรรษที่ 13 โดยมีที่มาจากคำว่า ตรูบา ในภาษาพรอว็องส์ ซึ่งมีความหมายตามตัวอักษรว่า "พบ" หรือ "ประสบ" และความหมายเฉพาะทางอย่างหนึ่งคือ "ประพันธ์"Bruckner 1995, xi The French phrase "bien trouvé" ("well found") still denotes an apt expression. มีการใช้คำว่า ตรูไบริตส์ น้อยมากในภาษาอุตซิตาสมัยกลาง เนื่องจากไม่ปรากฏในกวีนิพนธ์คีตกานท์ ศาสตรนิพนธ์ทางไวยากรณ์ หรือในร้อยแก้วชีวประวัติของตรูไบริตส์หรือตรูบาดูร่วมสมัย แต่อย่างน้อยปรากฏในตำรา ดุกตรินอดากูร์ ซึ่งแตร์รามัญญีโน ดา ปีซา แต่งขึ้นระหว่าง ค.ศ. 1282–1296 เขาใช้คำนี้ในการยกตัวอย่างคำที่มีรูปสะกดเดียวกันทั้งเอกพจน์และพหูพจน์

ตรูไบริตส์ทำหน้าที่ประพันธ์ เขียนบทร้อยกรอง และขับลำนำให้สมาชิกราชสำนักชาวอุตซิตาฟัง พวกเธอมีความโดดเด่นในประวัติศาสตร์ดนตรีในฐานะนักประพันธ์หญิงกลุ่มแรกของโลกตะวันตกที่ประพันธ์ดนตรีทางโลก (นักประพันธ์หญิงที่เป็นที่รู้จักกันก่อนหน้านี้ล้วนประพันธ์แต่เพลงทางศาสนา)Kibler, William W. (1995). Medieval France: An Encyclopedia ตรูไบริตส์เป็นส่วนหนึ่งของสังคมชั้นสูง ตรงข้ามกับ จูกลาเรซ็อส ที่มาจากชนชั้นต่ำกว่าBruckner 1992 แม้ว่าบางครั้งตรูบาดูจะมาจากต้นกำเนิดต่ำต้อย (เบร์นัต เด เบ็นตาดูร์ อาจเป็นลูกชายของคนทำขนมปังประจำปราสาท) แต่ตรูไบริตส์มักเกิดในตระกูลสูง ตรูไบริตส์ที่สำคัญที่สุดได้แก่ อาลามันดอ เด กัสเต็ลเนา, อาซาลาอิส เด ปูร์ไกราเก็ส, มาริออ เด เบ็นตาดูร์, ติบุส เด ซาเรนุน, กัสเตลูซอ, การ์เซ็นดอ เด ปรูเอ็นซอ, กูร์มุนดอ เด มุนเป็สลิเย และเบอาตริตส์ เด ดิยอ